Notum fieri volumus omnibus hominibus sub norma catholicæ fidei militantibus, qualiter ego Amalbertus et uxor mea Ingilberga, donamus Deo et sanctis ejus apostolis Petro et Paulo, et loco Cluniaco, cui dunnus Odilo abba preesse videtur, de rebus nostris quæ resident in comitatu Matisconense, in agro Agiaco, in villa Virziaco: hoc est unam petiam de vinea quæ terminatur de una fronte terra Sancti Vincentii, de alia terra Aialdi, de uno latere terra Walterii, de alio de ipsa hereditate; et faciant ab hac die rectores jam dicti loci quicquid facere voluerint, ita ut in cimiterio Sancti Petri nos sepeliant. Sane si quis, ego aut aliqua persona, contradicere voluerit, non valeat vindicare quod repetit, sed anathema sit. S. Amalberti et uxoris ejus Ingilbergæ, qui fieri et firmare rogaverunt. S. Sperandei. S. Duranni. S. Constantini. S. Duranni. S. Belini. Actum in mense martio, V idus ejusdem mensis, die dominico, regnante Rotberto rege anno XX.